CELEX: 32022D0407
Language: fi
Date: 2022-03-09 00:00:00
Title: Komission täytäntöönpanopäätös (EU) 2022/407, annettu 9 päivänä maaliskuuta 2022, Turkin tasavallasta peräisin olevan tietyn kirjolohen tuonnissa sovellettavia tasoitustoimenpiteitä koskevan osittaisen välivaiheen tarkastelun päättämisestä

10.3.2022   
               
               
                  FI
               
               
                  Euroopan unionin virallinen lehti
               
               
                  L 83/60
               
            
         KOMISSION TÄYTÄNTÖÖNPANOPÄÄTÖS (EU) 2022/407,
         annettu 9 päivänä maaliskuuta 2022,
         Turkin tasavallasta peräisin olevan tietyn kirjolohen tuonnissa sovellettavia tasoitustoimenpiteitä koskevan osittaisen välivaiheen tarkastelun päättämisestä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (1) ja erityisesti sen 14 artiklan 1 kohdan ja 19 artiklan,
         sekä katsoo seuraavaa:
         1.   MENETTELY
         
         1.1   Aiemmat tutkimukset ja voimassa olevat toimenpiteet
         
         
                     (1)
                  
                  
                     Komissio otti käyttöön lopulliset tasoitustullit Turkin tasavallasta peräisin olevan tietyn kirjolohen tuonnissa komission täytäntöönpanoasetuksella (EU) 2015/309 (2), jäljempänä ’alkuperäinen tutkimus’.
                  
               
                     (2)
                  
                  
                     Kaikkien vientiä harjoittavien tuottajien saamia tukia koskeneen osittaisen välivaiheen tarkastelun perusteella komissio päätti 4 päivänä kesäkuuta 2018 pitää alkuperäisessä tutkimuksessa vahvistetut toimenpiteet voimassa komission täytäntöönpanoasetuksella (EU) 2018/823 (3).
                  
               
                     (3)
                  
                  
                     Se totesi, ettei kirjolohen tuottajille myönnettäviä tukia koskevan Turkin lainsäädännön muutos, joka oli tarkastelun kohteena, antanut aihetta tarkistaa tasoitustulleja kaikkien turkkilaisten kirjolohen tuottajien osalta. Lainsäädäntömuutoksen todettiin kuitenkin vaikuttaneen eri tavoin yksittäisiin yrityksiin (4).
                  
               
                     (4)
                  
                  
                     Osittaisen välivaiheen tarkastelun jälkeen komissio muutti 15 päivänä toukokuuta 2020 yhteen vientiä harjoittavaan tuottajaan sovellettavan tasoitustullin tasoa komission täytäntöönpanoasetuksella (EU) 2020/658 (5).
                  
               
                     (5)
                  
                  
                     Komissio päätti toimenpiteiden voimassaolon päättymistä koskevan tarkastelun jälkeen 20 päivänä toukokuuta 2021 annetulla täytäntöönpanoasetuksella (EU) 2021/823 (6) pitää alkuperäisessä tutkimuksessa vahvistetut tasoitustullit voimassa, sellaisina kuin ne ovat muutettuina täytäntöönpanoasetuksella (EU) 2020/658.
                  
               
                     (6)
                  
                  
                     Se totesi, että toimenpiteiden voimassaolon päättyminen olisi johtanut tuen jatkumiseen, sillä tarkasteltavana olevan tuotteen tuettu vienti unioniin olisi jatkunut huomattavina määrinä. Lisäksi oli todennäköistä, että vahinko olisi jatkunut, jos toimenpiteiden olisi annettu raueta, kun otetaan huomioon Turkin valtava käyttämätön kapasiteetti, unionin markkinoiden houkuttelevuus, Turkista tulevan tuonnin hintatasot ja niiden todennäköinen vaikutus unionin tuotannonalaan.
                  
               
                     (7)
                  
                  
                     Päätelmänä voitiin todeta, ettei ollut olemassa pakottavia syitä, joiden perusteella ei olisi unionin edun mukaista pitää nykyisiä toimenpiteitä voimassa.
                  
               
                     (8)
                  
                  
                     Voimassa olevat lopulliset tasoitustullit ovat 1,5–9,5 prosenttia.
                  
               1.2   Osittaisen välivaiheen tarkastelun vireillepano
         
         
                     (9)
                  
                  
                     Komissio vastaanotti 29 päivänä toukokuuta 2020 voimassa olevan tasoitustullin osittaista välivaiheen tarkastelua koskevan pyynnön, jonka vientiä harjoittava tuottaja Selina Balik Isleme Tesis Ithalat Ihracat ve Ticaret Anonim Sirketi, jäljempänä ’pyynnön esittäjä’, esitti asetuksen (EU) 2016/1037, jäljempänä ’perusasetus’, 19 artiklan nojalla. Osittaista välivaiheen tarkastelua koskeva pyyntö rajoittuu tuen tarkasteluun pyynnön esittäjän osalta.
                  
               
                     (10)
                  
                  
                     Komissio pani vireille 5 päivänä helmikuuta 2021 Turkin tasavallasta, jäljempänä ’asianomainen maa’, peräisin olevan tietyn kirjolohen unioniin tuonnissa sovellettavia tasoitustoimenpiteitä koskevan välivaiheen tarkastelun perusasetuksen 19 artiklan mukaisesti. Se julkaisi ilmoituksen tutkimuksen vireillepanosta, jäljempänä ’vireillepanoilmoitus’ (7), Euroopan unionin virallisessa lehdessä.
                  
               
                     (11)
                  
                  
                     Pyynnön esittäjä väitti, että voimassa olevien tasoitustoimenpiteiden perusteena olevat olosuhteet näyttävät muuttuneen ja että muutokset ovat pyynnön esittäjän osalta pysyviä.
                  
               1.3   Tarkastelua koskeva tutkimusajanjakso ja tarkastelujakso
         
         
                     (12)
                  
                  
                     Pyynnön esittäjän saamia tukia koskeva tarkastelu kattoi 1 päivän tammikuuta 2020 ja 31 päivän joulukuuta 2020 välisen ajanjakson.
                  
               1.4   Asianomaiset osapuolet
         
         
                     (13)
                  
                  
                     Vireillepanoilmoituksessa komissio pyysi asianomaisia osapuolia ottamaan siihen yhteyttä ja osallistumaan tarkasteluun. Lisäksi komissio ilmoitti pyynnön esittäjälle, tiedossa oleville unionin tuottajille ja järjestöille sekä asianomaisen maan hallitukselle tarkastelun vireillepanosta ja kehotti niitä osallistumaan.
                  
               
                     (14)
                  
                  
                     Asianomaisilla osapuolilla oli mahdollisuus esittää huomautuksia tarkastelun vireillepanosta ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa.
                  
               1.4.1   Kyselyvastaukset ja tarkastuskäynnit
         
         
                     (15)
                  
                  
                     Komissio lähetti kyselylomakkeet pyynnön esittäjälle ja asianomaisen maan viranomaisille.
                  
               
                     (16)
                  
                  
                     Komissio sai kyselyvastaukset sekä pyynnön esittäjältä että asianomaisen maan viranomaisilta.
                  
               2.   TARKASTELTAVANA OLEVA TUOTE JA SAMANKALTAINEN TUOTE
         
         2.1   Tarkasteltavana oleva tuote
         
         
                     (17)
                  
                  
                     Tämän tarkastelun kohteena oleva tuote on Turkin tasavallasta peräisin oleva kirjolohi (Oncorhynchus mykiss)
                     
                                 —
                              
                              
                                 elävänä, kappalepaino enintään 1,2 kg, tai
                              
                           
                                 —
                              
                              
                                 tuoreena, jäähdytettynä, jäädytettynä ja/tai savustettuna:
                                 
                                             —
                                          
                                          
                                             joko kokonaisina kaloina (päineen), kiduksineen tai ilman kiduksia, perattuna tai perkaamattomana, kappalepaino enintään 1,2 kg, tai
                                          
                                       
                                             —
                                          
                                          
                                             päättömänä, kiduksineen tai ilman kiduksia, perattuna tai perkaamattomana, kappalepaino enintään 1 kg, tai
                                          
                                       
                                             —
                                          
                                          
                                             fileinä, kappalepaino enintään 400 g,
                                          
                                       
                           joka luokitellaan tällä hetkellä CN-koodeihin ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 ja ex 0305 43 00 (Taric-koodit 0301919011, 0302118011, 0303149011, 0304429010, 0304829010 ja 0305430011), jäljempänä ’tarkastelun kohteena oleva tuote’.
                  
               
                     (18)
                  
                  
                     Komissio totesi, kuten alkuperäisessä tutkimuksessakin, että Turkissa tuotetulla ja unioniin viedyllä tuotteella ja unionin tuotannonalan unionissa tuottamalla ja myymällä tuotteella on samat fyysiset, tekniset ja kemialliset perusominaisuudet ja samat loppukäyttötarkoitukset. Tämän vuoksi niitä pidetään perusasetuksen 2 artiklan ensimmäisen kohdan c alakohdassa tarkoitettuina samankaltaisina tuotteina.
                  
               3.   PYYNNÖN PERUUTTAMINEN
         
         
                     (19)
                  
                  
                     Pyynnön esittäjä peruutti välivaiheen tarkastelua koskevan pyyntönsä komissiolle 30 päivänä marraskuuta 2021 lähettämässään kirjeessä.
                  
               
                     (20)
                  
                  
                     Perusasetuksen 14 artiklan 1 kohdan mukaisesti menettely voidaan päättää, jos valitus peruutetaan, paitsi jos päättäminen ei ole unionin edun mukaista.
                  
               
                     (21)
                  
                  
                     Tutkimuksessa ei ollut tullut esiin näkökohtia, jotka olisivat osoittaneet, että menettelyn päättäminen olisi vastoin unionin etua.
                  
               
                     (22)
                  
                  
                     Lisäksi komissio pani vireille 20 päivänä syyskuuta 2021 Turkin tasavallasta peräisin olevan tietyn kirjolohen unioniin tuonnissa sovellettavia tasoitustoimenpiteitä koskevan välivaiheen tarkastelun (8), joka koskee koko maata. Näin ollen voimassa olevia tukien vastaisia toimenpiteitä tarkastellaan siinä yhteydessä kaikkien vientiä harjoittavien tuottajien osalta.
                  
               4.   PÄÄTELMÄT JA NIISTÄ ILMOITTAMINEN
         
         
                     (23)
                  
                  
                     Komissio katsoi sen vuoksi, että osittainen välivaiheen tarkastelu olisi päätettävä ilman merkittävien pysyvien muutosten ja pyynnön esittäjän tukikäytäntöjen virallista toteamista.
                  
               
                     (24)
                  
                  
                     Asianomaisille osapuolille tiedotettiin asiasta, ja niille annettiin mahdollisuus esittää huomautuksia.
                  
               
                     (25)
                  
                  
                     Komissio ei saanut sellaisia huomautuksia, joiden perusteella olisi päätelty, että menettelyn päättäminen ei olisi unionin edun mukaista.
                  
               
                     (26)
                  
                  
                     Tämä päätös on perusasetuksen 25 artiklan 1 kohdalla perustetun komitean lausunnon mukainen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Päätetään Turkin tasavallasta peräisin olevan tietyn kirjolohen, joka luokitellaan tällä hetkellä CN-koodeihin ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 ja ex 0305 43 00 (Taric-koodit 0301919011, 0302118011, 0303149011, 0304429010, 0304829010 ja 0305430011), tuonnissa sovellettavia tasoitustoimenpiteitä koskeva osittainen välivaiheen tarkastelu pyynnön esittäjän osalta.
         
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 9 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 176, 30.6.2016, s. 55.
         
            (2)  Komission täytäntöönpanoasetus (EU) 2015/309, annettu 26 päivänä helmikuuta 2015, lopullisen tasoitustullin käyttöönotosta Turkista peräisin olevan tietyn kirjolohen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 56, 27.2.2015, s. 12).
         
            (3)  Komission täytäntöönpanoasetus (EU) 2018/823, annettu 4 päivänä kesäkuuta 2018, Turkin tasavallasta peräisin olevan tietyn kirjolohen tuonnissa sovellettavia tasoitustoimenpiteitä koskevan osittaisen välivaiheen tarkastelun päättämisestä (EUVL L 139, 5.6.2018, s. 14).
         
            (4)  Komission täytäntöönpanoasetuksen (EU) 2018/823 johdanto-osan 49 kappale.
         
            (5)  Komission täytäntöönpanoasetus (EU) 2020/658, annettu 15 päivänä toukokuuta 2020, lopullisen tasoitustullin käyttöönotosta Turkista peräisin olevan tietyn kirjolohen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun täytäntöönpanoasetuksen (EU) 2015/309 muuttamisesta Euroopan parlamentin ja neuvoston asetuksen (EU) 2016/1037 19 artiklan 4 kohdan mukaisen välivaiheen tarkastelun jälkeen (EUVL L 155, 18.5.2020, s. 3).
         
            (6)  Komission täytäntöönpanoasetus (EU) 2021/823, annettu 20 päivänä toukokuuta 2021, lopullisen tasoitustullin käyttöönotosta tiettyjen Turkista peräisin olevien kirjolohien tuonnissa Euroopan parlamentin ja neuvoston asetuksen (EU) 2016/1037 18 artiklan mukaisen toimenpiteiden voimassaolon päättymistä koskevan tarkastelun jälkeen (EUVL L 183, 25.5.2021, s. 5).
         
            (7)  EUVL C 40, 5.2.2021, s. 12.
         
            (8)  EUVL C 380, 20.9.2021, s. 15.